CELEX: 32011R0785
Language: lv
Date: 2011-08-05 00:00:00
Title: Komisijas Īstenošanas regula (ES) Nr. 785/2011 ( 2011. gada 5. augusts ), ar ko groza Padomes Regulu (EK) Nr. 73/2009 attiecībā uz maksimālo garantēto platību, par kuru var piešķirt piemaksu par proteīnaugiem

6.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 203/10
            
         KOMISIJAS ĪSTENOŠANAS REGULA (ES) Nr. 785/2011
   (2011. gada 5. augusts),
   ar ko groza Padomes Regulu (EK) Nr. 73/2009 attiecībā uz maksimālo garantēto platību, par kuru var piešķirt piemaksu par proteīnaugiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 81. panta 3. punktu,
   tā kā:
   
               (1)
            
            
               Regulas (EK) Nr. 73/2009 81. panta 1. punkta noteikumi paredz maksimālo garantēto platību, par kuru var piešķirt piemaksas par proteīnaugiem.
            
         
               (2)
            
            
               Regulas (EK) Nr. 73/2009 81. panta 3. punkta noteikumi paredz, ka, ja saskaņā ar 67. pantu dalībvalsts izlemj šajā nodaļā paredzētās piemaksas par proteīnaugiem iekļaut vienotā maksājuma shēmā, Komisija samazina maksimāli garantēto platību, kas minēta 81. panta 1. punktā, proporcionāli proteīnaugu apjomiem, kas uzrādīti dalībvalstij XII pielikumā.
            
         
               (3)
            
            
               Dānija, Grieķija, Luksemburga, Nīderlande, Austrija, Somija, Zviedrija un Apvienotā Karaliste, izņemot Angliju, ir nolēmušas iekļaut piemaksas par proteīnaugiem vienotā maksājuma shēmā.
            
         
               (4)
            
            
               Tāpēc attiecīgi jāgroza Regulas (EK) Nr. 73/2009 81. panta 1. punkts.
            
         
               (5)
            
            
               Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 73/2009 81. panta 1. punktu aizstāj ar šādu punktu:
   
      “1.   Ar šo nosaka maksimālo garantēto platību 1 505 056 ha apjomā, par kuru var piešķirt piemaksas par proteīnaugiem.”
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 30, 31.1.2009., 16. lpp.